Ghana Pukpariba Dabisili

Pukpariba dabisili nyɛla yuuni yuuni chuɣu bee teeri shɛli tingbani kam ni teera yuuni kam n-tooi paɣiri ka kpaŋsiri pukpariba kpaŋ maŋa. Ghana tiŋgbani puuni lala chuɣu ŋɔ nyɛla din puhiri yuuni kam silimiin-goli December tuuli Alizumma dabisili maa.

 Tingbani shɛŋa din puhiri lala chuɣu ŋɔ 

Ghana

Di nyɛla chuɣu gahindili zaŋti Ghana tingbanni pukpariba mini zaham gbahiri zaa,ka bɛ puhiri silimiin goli December dabisili din luri alizumma tuuli.

Lala pukpariba chuɣu dabisili ŋɔ dali,ŋun nyɛ kpɛm zaŋti bindirigu mini pukarilim yaɣili  (Ministry of Food and Agriculture) (Ghana) tiri pukpariba mini zaham gbariba ban kpaŋdi bɛ maŋa tingbanni.http://mofa.gov.gh/site/?page_id=6722/

India
India tingbanni,Hindi nima booni la lala pukpariba chuɣu ŋɔ Kisan Divas. 

Bɛ puhiri la lala chuɣu ŋɔ yuuni kam,silimin goli December 23, India Prime Minister ŋun pahiri niraba anu dɔɣim dabisili dali (the birthday of the 5th Prime Minister of India, Choudhary Charan Singh). O nyɛla pukpariba toondana ŋun soŋdi pukpariba ka bɛ biɛhigu chani tooni.https://krishijagran.com/blog/kisan-diwas-to-be-observed-on-23rd-december/ Bɛ puhiri la chuɣu ŋɔ ni ʒia lahabaya (programs),saawara laɣingu (Seminars),taba dahimbu (quiz competitions),saawara nima (Discussions),ni din pahi.

Pakistan
Pakistan nima booni la chuɣu ŋɔ Kissan Day.
Taarihi wuhiya ni tingbani ŋɔ pilila lala chuɣu ŋɔ puhibu silimin goli 18 December,yuuni 2019, Islamabad tingbanni,dini daa niŋ ka Prime Minister Imran Khan niŋ yɛda niŋ di puhibu ni. Ban maani kulim ka di bira Pakistan tingbanni ka bɛ yuli booni Fatima Group n daa zaŋ lala haŋkali ŋɔ na,ni din soŋ ka Pukpariba ban be bɛ tingbanni biɛhigu chaŋ tooni.

South Korea
South Korea tingbanni bɛ puhirila lala Pukpariba chuɣu ŋɔ silimin goli 11 November, di mini bɛ chuɣu shɛli bɛ ni booni Pepero Day la n puhiri dahin yini.

United States
Yuuni kam United States nima puhiri la chuɣu ŋɔ silimin goli 12 October. Bɛ puhirili mi teeri pukpariba ban kani zaa yɛla taarihi puuni.

Vietnam
Vietnam ni puhiri la chuɣu silimin goli 14 October yuuni kam zuɣu ni. 

Zambia
Zambia tingbanni, bɛ puhiri la Pukpariba chuɣu atani tuuli kam silimin goli August puuni  (first Monday Of August).

 Kundivihira 

Pubu:Chuɣu